CELEX: 32022D0435
Language: ro
Date: 2022-03-08 00:00:00
Title: Decizia (UE) 2022/435 a Băncii Centrale Europene din 8 martie 2022 de modificare a Deciziei 2010/275/UE privind administrarea împrumuturilor bilaterale cumulate acordate Republicii Elene (BCE/2022/9)

16.3.2022   
               
               
                  RO
               
               
                  Jurnalul Oficial al Uniunii Europene
               
               
                  L 88/196
               
            
         DECIZIA (UE) 2022/435 A BĂNCII CENTRALE EUROPENE
         din 8 martie 2022
         de modificare a Deciziei 2010/275/UE privind administrarea împrumuturilor bilaterale cumulate acordate Republicii Elene (BCE/2022/9)
         COMITETUL EXECUTIV AL BĂNCII CENTRALE EUROPENE,
         având în vedere Tratatul privind funcționarea Uniunii Europene, în special articolul 132,
         având în vedere Statutul Sistemului European al Băncilor Centrale și al Băncii Centrale Europene, în special articolele 17 și 21,
         întrucât:
         
                     (1)
                  
                  
                     Remunerarea depozitelor păstrate la Banca Centrală Europeană (BCE) conform Deciziei 2010/275/UE a Băncii Centrale Europene (BCE/2010/4) (1) ar trebui aliniată cu remunerarea depozitelor entităților publice în conformitate cu Orientarea (UE) 2019/671 a Băncii Centrale Europene (BCE/2019/7) (2) pentru a asigura consecvența în remunerarea depozitelor comparabile în cadrul Eurosistemului.
                  
               
                     (2)
                  
                  
                     Prin urmare, Decizia 2010/275/UE (BCE/2010/4) ar trebui modificată în mod corespunzător,
                  
               ADOPTĂ PREZENTA DECIZIE:
         
            Articolul 1
            Modificare
            Articolul 5 din Decizia 2010/275/UE (BCE/2010/4) se înlocuiește cu următorul text:
            
               
                  „Articolul 5
                  Remunerare
                  Contul păstrat la BCE în numele creditorilor se remunerează după cum urmează:
                  
                              (a)
                           
                           
                              dacă rata dobânzii pentru facilitatea de depozit din ziua calendaristică relevantă este zero sau mai mare (pozitivă), la 0 % sau la rata dobânzii pe termen scurt la operațiunile în euro (€STR), fiind aleasă cea mai mică dintre cele două;
                           
                        
                              (b)
                           
                           
                              dacă rata dobânzii pentru facilitatea de depozit din ziua calendaristică relevantă este sub zero (negativă), la rata dobânzii pentru facilitatea de depozit sau la rata dobânzii pe termen scurt la operațiunile în euro (€STR), fiind aleasă cea mai mică dintre cele două.”.
                           
                        
            
         
         
            Articolul 2
            Intrarea în vigoare
            Prezenta decizie intră în vigoare în a cincea zi de la data publicării în Jurnalul Oficial al Uniunii Europene.
            Se aplică de la 4 aprilie 2022.
         
         
            Adoptată la Frankfurt pe Main, 8 martie 2022.
            
               
                  Președintele BCE
               
               Christine LAGARDE
            
         
         
            (1)  Decizia 2010/275/UE a Băncii Centrale Europene din 10 mai 2010 privind administrarea împrumuturilor bilaterale cumulate acordate Republicii Elene și de modiﬁcare a Deciziei BCE/2007/7 (BCE/2010/4) (JO L 119, 13.5.2010, p. 24).
         
            (2)  Orientarea (UE) 2019/671 a Băncii Centrale Europene din 9 aprilie 2019 privind operațiunile naționale de administrare a activelor și pasivelor de către băncile centrale naționale (BCE/2019/7) (JO L 113, 29.4.2019, p. 11).